== Liv og virke ==
Efter at have taget lærereksamen oplevede han en kristelig vækkelse ved en [[prædiken]] af [[Rudolph Frimodt]] og følte sig kaldet til at drage ud som missionær. I 1867 blev han optaget på Det danske Missionsselskabs skole, men en strid med selskabets formand, dr. Kalkar, bevirkede, at Løventhal sammen med 3 andre elever forlod missionsskolen.<ref name="Salm 284"/> Han udgav der efter det betydningsfulde lille skrift "''Til den danske Menighed af Folkekirken. Mit Missionssyn''" i 1870, hvori han — i modsætning til den ældre [[pietisme|pietistiske]] opfattelse — hævdede, at missionen i Indien ikke blot skulle arbejde for den enkelte sjæls omvendelse, men søge at grunde en selvstændig, national indisk kirke med indfødte lærere, [[præst]]er og [[biskop]]per, som underholdtes af deres egne landsmænd.<ref name="Salm 284"/> Dette missionssyn fik tilslutning hos adskillige, som delte [[N.F.S. Grundtvig]]’s opfattelse af forholdet mellem [[kristendom]] og folkelighed, og der dannedes et udvalg, som i 1872 sendte Løventhal til Indien sammen med [[Herman Jensen (missionær)|Herman Jensen]], som dog 1874 trådte i Det Danske Missionsselskabs tjeneste.<ref name="Salm 284"/> I byen [[Vellore]] beliggende vest for [[Chennai|Madras]] og i de omliggende landsbyer begyndte Løventhal nu et missionsarbejde, hvor han høstede mange skuffelser, vel ikke om, at det mål, som han havde opstillet, i sig selv var urigtigt, men snarere erkendelsen, at det først ville blive nået i en fjernere fremtid, og at hans eget missionsarbejde i virkeligheden kun var af forberedende art.<ref name="Salm 284"/> I 1890 udgav han "''Efter 16 Aar i Indien''", i 1895 "''Indien før og nu''". I 1914 måtte den da 73-årige mand på grund af sygdom forlade sin lille indiske menighed og vende hjem til Danmark.<ref name="Salm 284"/>
Personbillede_savnes Religion Kultur